CRONICA GENERAL DE ESPANA 
621 
et fuesse para ellos. E quoando Gerion lo sopo fuese con sus 
gentes adaquel logar do fue despues poblada la ciudat que 
dizen Curuyna que era estonces yerma. Et Hercules imbio 
dezir aGerion que las gentes non abia por que matar nin 
por que lasdrar (1); mas que lidiassen ambos vno por otro et 
aquel que vinciesse que fuesse toda la tierra suya. E Gerion 
atreuiendo se en su voluntad de mas que era mayor, non lo 
dixo que le placia. E lidiaron III dias que non se pudieron 
veneer, e en cabo bencio Hercules e corto le la cabeqa, et 
mando en aquel lugar fazer vna torre muy grande e fizo 
meter la cabeca de Gerion enel cimiterio (2). E mando po- 
blar y vna grant ciudat, e la primera muller que y poblo 
obo nombre Curuyna et por esso puso nombre a la ciudad 
Curuyna. E vna gran partida de las gentes que el traia fue- 
ron de Galicia (3) e mando les poblar ally et por eso fue 
aclamada aquella tierra Galicia. 
Et despues que Hercules obo poblada Galicia (4) vino se 
por la ribera desta mar fasta hun rio que dezian Anna e ago- 
ra la daman Goadiana. Et por que le semejo ia tierra buena 
para criar ganados et para cacar biuio alii vna grant sazon, 
e fizo ay sus juegos e grandes alegrias por que vinciera a 
Gerion e ganara toda la tierra donde el era sen nor et puso 
nonbre a la tierra Luqitania. Et despues fuesse para Guadal- 
quiuir al logar do el mandara fazerla imagin, et fallo la cres- 
cida e plogo le mucho. Despues fue adelante alii do manda- 
ra fazer la billa sobre los palos e puso le nombre Yspalis, e 
mando la cercar de muros e de torres. E despues fue assi 
yendo por la ribera de la mar, poblando los logares que le 
semejaban que eran depoblar fasta que plego aCartagema 
que obo este nombre de Cartago la grant que es en Afri- 
qua (5) que antigament le dizian Espartera por que toda la 
(1) Mb. B. N. dice: lacerar. 
(2) Ms. B. N. dice: cimiento 
(3) Ms. B. N. dice: Gallicia. 
(4) Ms. B. N. dice: Gallicia. 
(5) Ms. B. N. dice: Africa. 
